Camille Lacoste Dujardin ula d nettat tesqardec-d awal ɣef tmacahut tenna-d : «Timucuha di tmetti taqbaylit, d tamsalt yeԑnan tidma, ɣas ma yella nufa seg yirgazen wid i aɣd-yefkan kra n tmucuha, maca timucuha-agi uwin-tent-id sɣur tyemmatin-nsen mi llan meẓẓiyit»3 Nettat, tettwali d akken tamacahut d ayen yerzan tameṭṭut kan imi d nettat i tt-idyessawalen seg zik xas akken yella wanda ad d-naf ula d argaz yettawi-tt-id di kra n tikkal maca irfed-itt-id ɣef yemma-s neɣ setti-s.